[pic] | AZ EURÓPAI KÖZÖSSÉGEK BIZOTTSÁGA |

Brüsszel, 21.11.2007

COM(2007) 749 végleges

A BIZOTTSÁG KÖZLEMÉNYE A TANÁCSNAK

az Európai Közösség által az Energiaközösség miniszteri tanácsának ülésén (Belgrád, 2007. december 18.) képviselendő álláspont kialakításáról

A BIZOTTSÁG KÖZLEMÉNYE A TANÁCSNAK

az Európai Közösség által az Energiaközösség miniszteri tanácsának ülésén (Belgrád, 2007. december 18.) képviselendő álláspont kialakításáról

Az Energiaközösség miniszteri tanácsa 2007. december 18-án ül össze Belgrádban. A Bizottság az egyes pontok jellegét feltüntető, magyarázó jegyzetekkel ellátott napirendet nyújt be a Tanácsnak; a joghatállyal bíró határozatok elfogadásával járó napirendi pontok esetében pedig a magyarázó jegyzetekkel ellátott napirendet tanácsi határozattervezet is kíséri.

A magyarázó jegyzetekkel ellátott napirend a miniszteri tanácsi ülés napirendtervezetét követi.

Az „A” pontok elfogadása (megvitatás nélkül)

Az Energiaközösség 2006.07.01–2008.01.01. közötti időszakra vonatkozó költségvetésének végrehajtásáról szóló jelentés (tájékoztató jellegű)

A Bizottság tudomásul veszi a jelentést.

Az Energiaközösség 2008–2009 közötti időszakra szóló költségvetése (a Tanács hoz határozatot)

A Bizottság az Európai Közösség által az Energiaközösség miniszteri tanácsának ülésén képviselendő álláspont kialakításáról szóló tanácsi határozatban[1] rögzített határidőn belül jóváhagyja a költségvetést.

Az Energiaközösség titkárságának személyzeti szabályzata (tájékoztató jellegű)

A Bizottság jóváhagyja a személyzeti szabályzatot.

A 2005/89/EK irányelv, a 2004/67/EGK irányelv és az 1775/2005/EK rendelet végrehajtásáról szóló határozattervezet (a Tanács hoz határozatot)

A legutolsó miniszteri tanácsi ülésen hozott határozat értelmében részletezni kell a fent említett jogszabályok szerződő felek általi végrehajtásának szabályait. A Bizottság az Európai Közösség által az Energiaközösség miniszteri tanácsának ülésén képviselendő álláspontjának kialakításáról szóló tanácsi határozatban meghatározottak szerint végrehajtási időszakokra tesz javaslatot.

A magas szintű állandó munkacsoport következtetései (tájékoztató jellegű)

A Bizottság jóváhagyja a magas szintű állandó munkacsoport következtetéseit.

Az Energiaközösség 2008–2009 közötti időszakra szóló munkaprogramja (tájékoztató jellegű)

A Bizottság jóváhagyja az Energiaközösség 2008–2009 közötti időszakra szóló munkaprogramját.

A Szerződés végrehajtása (tájékoztató jellegű)

A Bizottság felszólítja a szerződő feleket a 2007. július 1-je óta fennálló kötelezettségeik teljesítésére és felkéri őket, hogy legkésőbb 2008. július 1-jéig nyújtsanak be egy részletes ütemtervet a kötelezettségeik teljesítése érdekében tenni kívánt lépések ismertetésével. A Bizottság megerősíti abbéli készségét, hogy a felek számára a meglévő programok keretében és az Energiaközösség titkárságának támogatásával e tekintetben segítséget nyújt.

Beruházások (tájékoztató jellegű)

A Bizottság a szerződő felek jóváhagyását kéri egy regionális érdekeltségű projektjegyzékkel kapcsolatban, amely a régióközpontú beruházástervezés ösztönzését segítő indikatív és nem kötelező erejű dokumentum lehet. A Bizottság felkéri a feleket a jegyzék rendszeres frissítésére, hogy fel tudja mérni a projektek előrehaladását.

Energiahatékonysági munkacsoport (tájékoztató jellegű)

A Bizottság jóváhagyja az energiahatékonysági munkacsoport megbízatását.

Az ellátás biztonságának helyzete (tájékoztató jellegű)

E pont célja a szerződő felek 2007–2008. téli energiaellátási helyzetének megvitatása.

Az Energiaközösség társadalmi dimenziója; a társadalmi nyilatkozat nyomon követése (tájékoztató jellegű)

Az Energiaközösség társadalmi dimenziójáról szóló szándéknyilatkozatnak megfelelően, amelyet 2007. december 18-án Bécsben az Energiaközösséget létrehozó minden szerződő fél – beleértve az Európai Közösséget is – aláírt, a Bizottság támogatja a társadalmi dimenziót érintő kérdésekkel foglalkozó társadalmi fórum létrehozását, és ösztönzi az adott régió energiaágazatán belüli társadalmi párbeszédet. A Bizottság kifejezi hajlandóságát a fórum elnökségi tisztjének betöltésére, amennyiben a szerződő felek így kívánják. A fórum munkáját meglévő vagy ad hoc tematikus munkacsoportok segíthetik.

Az Energiaközösség bővítésére vonatkozó állapotjelentés (tájékoztató jellegű)

Az Európai Bizottság a hivatalos tárgyalások megkezdéséhez szükséges intézkedéseket ismertető állapotjelentést nyújt be, ha a tanácsi határozat elfogadásának függvényében felhatalmazást kap arra, hogy tárgyalást folytasson Moldávia, Norvégia, Törökország és Ukrajna Energiaközösséghez való csatlakozásának részletes szabályairól és az Energiaközösséget létrehozó szerződés vonatkozó módosításairól.

[1] XX tanácsi határozat